Държавен вестник, бр. 23, 2021 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  23
7. декларация за съгласие за обработване 
на лични данни съгласно приложение № 7;
8. документ за платена такса за канди-
датстване.
(2) Документите по ал. 1 се подават от 
кандидатите за курсанти, както следва:
1. които не са служители на МВР – в 
областните дирекции на МВР и Столичната 
дирекция на вътрешните работи (СДВР);
2. служители на МВР – чрез ръководите-
лите на структурите по чл. 37 от ЗМВР;
3. служители на главните дирекции „Ох-
рана“ и „Изпълнение на наказанията“ към 
министъра на правосъдието и други ведом-
ства, сключили договор по чл. 47, ал. 4 от 
ЗМВР – чрез работодателя си/органа по 
назначаване.
Чл. 19. (1) Служителите от звената „Чо-
вешки ресурси“ при приемане на документи 
от кандидати за курсанти проверяват тяхната 
редовност и ги регистрират в информационната 
система за управление на учебната дейност 
в АМВР.
(2) Служителите от звената „Човешки ресур-
си“ информират кандидатите за датата и часа 
на явяване пред комисията за извършване на 
специализирано медицинско освидетелстване 
в Медицинския институт на МВР.
(3) Служителите на звената „Човешки ре-
сурси“ извършват проучване за съответствие 
на кандидатите за курсанти с изискванията 
за постъпване на държавна служба в МВР, 
служебно установяват обстоятелствата по 
чл. 16, т. 4 и предоставят информацията на 
главната комисия по приема.
(4) При липса на съответствие с изисквани-
ята по ал. 3 служителите на звената „Човешки 
ресурси“ връщат документите на кандидата 
за курсант и отбелязват това обстоятелство в 
информационната система за управление на 
учебната дейност в АМВР.
Чл. 20. (1) Кандидатите за студенти в 
задочна форма на обучение, субсидирано от 
държавата, могат да бъдат лица:
1. държавни служители от МВР;
2. лица, работещи по трудово правоотно-
шение в МВР;
3. служители на главните дирекции „Ох-
рана“ и „Изпълнение на наказанията“ към 
министъра на правосъдието и служители на 
други ведомства въз основа на сключен дого-
вор съгласно чл. 47, ал. 4 от ЗМВР;
4. служители на МО.
(2) Кандидатите по ал. 1 трябва да отго-
варят на условията да:
1. са завършили средно образование, да-
ващо им право да продължат обучението си 
във висше училище;
2. не се обучават и да нямат придобита 
ОКС по специалност на висшето образование, 
субсидирано от държавата, което се удосто-
верява с декларация (приложение № 1) към 
момента на записването.
Чл. 21. Кандидатите за студенти в задоч-
на форма на обучение, субсидирано от дър-
жавата, подават до ректора на АМВР чрез 
ръководителите на структурите по чл. 37 от 
ЗМВР или съответните ръководители следните 
документи:
1. заявление, в което посочват по ред на 
желанията специалностите и формите на 
обучение, за които кандидатстват (приложе-
ние № 8);
2. диплома или нотариално/официално 
заверено копие от съответното училище за 
завършено средно образование; за диплома, 
издадена за завършено средно образование в 
чуждестранно училище – легализиран неин 
превод, и удостоверение за признато средно 
образование, издадено от регионално управ­
ление по образованието при МОН;
3. удостоверение, че са служители по 
чл. 20, ал. 1;
4. документ за платена такса за канди-
датстване.
Раздел II 
Кандидати за придобиване на ОКС „магистър“
Чл. 22. (1) Кандидатите за студенти за 
обучение, субсидирано от държавата, трябва 
да бъдат лица по чл. 20, ал. 1.
(2) Кандидатите за студенти по специал-
ността „Пожарна и аварийна безопасност“ за 
придобиване на ОКС „магистър“ в задочна 
форма със срок на обучение 1,5 години трябва 
да притежават ОКС не по-ниска от „бакалавър“ 
по същата специалност или по специалността 
„Кризисен мениджмънт“. 
(3) Кандидатите за студенти по специал-
ността „Пожарна и аварийна безопасност“ за 
придобиване на ОКС „магистър“ в задочна 
форма със срок на обучение 2,5 години трябва 
да притежават ОКС не по-ниска от „бакала-
вър“  по специалности в професионалните 
направления от област на висшето образование 
„Технически науки“.
(4) Кандидатите за студенти в задочна форма 
на обучение, субсидирано от държавата, по 
специалностите „Публична администрация“, 
„Противодействие на престъпността и опаз-
ване на обществения ред“, „Стратегическо 
ръководство и управление на сигурността и 
обществения ред“, „Защита на националната 
сигурност“ и „Психологично подпомагане на 
оперативно-издирвателната дейност“ трябва да 
притежават ОКС не по-ниска от „бакалавър“ 
по същата специалност или по друга специ-
алност на висшето образование.
(5) Кандидатите по предходните алинеи 
трябва да отговарят на следните условия:
1. да имат успех не по-малък от добър 
(3,50), образуван като средноаритметична 
оценка от средния успех от курса на обуче-
нието за придобиване на висше образование 
и средния успех от държавния(те) изпит(и) и/
или дипломната работа;